
 Z A P I S N I K
11. sjednice Vijeća Mjesnog odbora „Janko Matko“ održane, 09. ožujka 2022.,

u prostorijama mjesne samouprave Mjesnog odbora Folnegovićevo naselje, s početkom u 17.00 sati

NAZOČNI ČLANOVI VIJEĆA:
1. Vesna Špiljar
2. Katarina Jurak

3. Nada Špoljarić
4. Ivan Jurak

5. Pavao Škoko Gavranović
Predsjedava Vesna Špiljar, predsjednica Vijeća.

Zapisnik vodi: Josip Oreč, stručni referent mjesne samouprave

Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.
Zapisnik sa 10. sjednice se jednoglasno verificira.

Na prijedlog predsjednice Vijeće jednoglasno utvrđuje

D N E V N I   R E D

1. Program rada Vijeća Mjesnog odbora „Janko Matko“ za 2022. 

2. Izvješće o radu VMO  „Janko Matko“ za 2021. godinu

3. Komunalne aktivnosti na području MO „Janko Matko“, informacija traži se

4. Aktualna komunalna problematika. 
5. Razno: izvješća, pitanja i  prijedlozi.

Ad 1.) Program rada Vijeća Mjesnog odbora „Janko Matko“ za 2022.
Članovi Vijeća primili su Prijedlog Programa rada Vijeća Mjesnog odbora „Janko Matko“ za 2022. 
Nakon kratkog obrazloženja Prijedloga programa rada VMO za 2022., vijećnici nemaju nikakvih primjedbi tako da Vijeće jednoglasno donosi 

Program rada Vijeća Mjesnog odbora „Janko Matko“

                                         za 2022.

a) Polazne odrednice


Vijeće Mjesnog odbora „Janko Matko“ polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  „Janko Matko“.


Naravno, polazne odrednice i ciljevi i zadaci programa rada Vijeća Mjesnog odbora „Janko Matko“ ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora „Janko Matko“ kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora „Janko Matko“ s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora „Janko Matko“ koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.


Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.

2. Izgradnja i asfaltiranje parkirališta.

3. Uređenje i asfaltiranje pješačkih staza i nogostupa.

4. Regulacija prometa postavom prometne signalizacije.

5. Pojačanje postojeće javne rasvjete u ulicama.

6. Uređenje i opremanje dječjih igrališta potrebnim sadržajima.

7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).

8. Briga o problematici vezanoj uz zaštitu okoliša i sigurnost građana u Mjesnom odboru „Janko Matko“.

9. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija.

10. Inicirati pokretanje postupka promjene i izmjene Prostornog plana za naselje „Janko Matko“.

· Sve navedene polazne odrednice ovise o osnovnoj odrednici koja se prepoznaje po stupnju uspješnosti:

· suradnje Vijeća Mjesnog odbora „Janko Matko“ s građanima,

· suradnje Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora „Janko Matko“ a neizravno pridonose uspješnoj realizaciji rada Vijeća Gradske četvrti Peščenica-Žitnjak.

b) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora „Janko Matko“ postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor „Janko Matko“ o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora „Janko Matko“ s istim.

2. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora „Janko Matko“ selektira i predlaže Vijeću Gradske četvrti kao prioritete programa Plana  malih komunalnih aktivnosti za tekuće i iduće razdoblje.

3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru „Janko Matko“ koji se ne mogu, zbog svoje obimnosti i složenosti, rješavati kroz program Plana malih komaunalnih aktivnosti.

4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora „Janko Matko“.

5. Permanentno nastojanje za što učinkovitijom suradnjom Vijeća Mjesnog odbora „Janko Matko“ s Vijećem Gradske četvrti Peščenica-Žitnjak i Gradskim uredom za mjesnu samoupravu.

c) Zadaci i rokovi

Na osnovi ovih, programom postavljanih ciljeva, Vijeće Mjesnog odbora „Janko Matko“ će u svome radu i na svojim sjednicama tijekom 2022. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).

2. Kontinuirano praćenje aktualne komunalne problematike na području Mjesnog odbora „Janko Matko“ – naselja, te utvrđivanja
                  a) Prioriteta za Plan komunalnih aktivnosti Vijeća Gradske četvrti 

    Peščenica-Žitnjak.

     b) Složenih i većih komunalnih potreba nadležnim tijelima Grada po propisanoj  

          proceduri (kontinuirano  kroz cijelu godinu).

    c)  Donošenje Plana malih komunalnih akcija (čišćenje javnih površina, održavanje

         javnih površina i održavanje nerazvrstanih cesta.) 

     3.  Davanje mišljenja o prijedlozima akata i programima koja od Vijeća Mjesnog odbora

          „Janko Matko“ zatraži Vijeće Gradske četvrti Peščenica-Žitnjak ili druga nadležna gradska

          tijela, te prihvaćanje programa i akata na znanje o kojima navedena tijela informiraju

          Vijeće Mjesnog odbora „Janko Matko“ (kada bude zatražena i ponuđena).

4.   Raspravljanje i donošenje zaključaka na sjednicama Vijeća na osnovi prijedloga

      stanovnika Mjesnog odbora „Janko Matko“ (kontinuirano kroz cijelu godinu).
5.   Predlaganje prioriteta PKA za 2023. za Mjesni odbor „Janko Matko“ (listopad-prosinac

     2022.)

6.   Donošenje Financijskog plana Vijeća Mjesnog odbora „Janko Matko“ za 2022. (

     veljača 2022.).

7.   Donošenje Izvješća o radu Vijeća Mjesnog odbora „Janko Matko“ za 2021. (ožujak 

      2022.).

8.   Donošenje Programa rada Vijeća Mjesnog odbora „Janko Matko“ za 2022. (ožujak

      2022.).

9.   Donošenje Plana komunalnih akcija mjesnog odbora „Janko Matko“ za 2022. (
       veljača 2022.).
10. Donošenje Godišnjeg obračuna Vijeća Mjesnog odbora „Janko Matko“ za 2022. (lipanj – rujan 2022.)
11. Sudjelovanja i predlaganje u donošenju prostornih, urbanističkih i detaljnih planova
     Grada Zagreba (PUP, GUP, UPU) kada se odnose na prostor Mjesnog odbora „Janko Matko“

     (prema dospijeću prijedloga).
12. Raspravljanje i predlaganje rješavanja problema o zaštiti okoliša, sigurnosnom i

      društvenom standardu građana Mjesnog odbora „Janko Matko“ (kontinuirano kroz cijelu godinu). 
Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:

· dosegnutoj razini odvijanja propisanog i opisanog rada Vijeća Mjesnog odbora „Janko Matko“.

· suradnji Vijeća Mjesnog odbora „Janko Matko s Vijećem Gradske četvrti Peščenica-Žitnjak i s predsjednikom Vijeća Gradske četvrti.

· suradnji Vijeća Mjesnog odbora s građanima Mjesnog odbora „Janko Matko“, te o izvršenju proračunskih stavki koje se odnose na Mjesnu samoupravu Grada Zagreba.

Ad 2.) Izvješće o radu VMO  „Janko Matko“ za 2021. godinu
Članovi Vijeća primili su prijedlog Izvješća o radu  Vijeća mjesnog odbora „Janko Matko“ za 2021. 
Nakon kratkog izvješća predsjednice Vijeća, vijećnici nemaju nikakvih primjedbi na Izvješće o radu Vijeća Mjesnog odbora „Janko Matko“ za 2021. tako da Vijeće jednoglasno donosi 

I Z V J E Č Ć E    O    R A D U
Vijeća mjesnog odbora „Janko Matko“

za  2021. 

U 2021. rad Vijeća se odvijao u skladu sa Statutom Grada Zagreba, Pravila Mjesnog odbora „Janko Matko“, Poslovnikom o radu Mjesnog odbora „Janko Matko“  i Programom rada Vijeća Mjesnog odbora „Janko Matko“.
Vijeće je do 30. travnja 2021. s predsjednikom Pavao Škoko Gavranović (stari saziv) održalo 4 (četiri) sjednice. Sjednicama je prisustvovalo prosječno po 5 članova Vijeća . Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Do kraja travnja 2021. godine bilo je ukupno 14 točaka dnevnog reda.

Vijeće je od lipnja 2021. s predsjednicom Vesnom Špiljar (novi  saziv) održalo 7 (sedam) sjednica Vijeća. Sjednicama je prisustvovalo prosječno po 5 članova Vijeća .Nije bilo odgođenih, a niti prekinutih sjednica zbog nedovoljnog broja prisutnih članova Vijeća.  Prosječno trajanje sjednica Vijeća bilo je 1:30 sati. Do kraja prosinca 2021. godine bilo je ukupno 28 točaka dnevnog reda.

Na sjednicama  se ukupno raspravljalo o 42  točke dnevnog reda:

· doneseni su sljedeći akti:  
- Godišnji obračun Mjesnog odbora „Janko Matko“ za 2020., 

- Financijski plan Mjesnog odbora „Janko Matko“ za 2021.

- Prijedlog  prioriteta Plana malih komunalnih akcija za 2021.

- Izvješće o radu Vijeća Mjesnog odbora „Janko Matko“ za 2020.

- Program rada Vijeća Mjesnog odbora „Janko Matko“ za 2021.god.
-    Vijeće je dalo pozitivno mišljenje na 15 zahtjeva za povremeno korištenje prostora 


Mjesnog odbora „Janko Matko“.
· na svim sjednicama Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima
· donesena su 50 akta, zaključka
Predsjednici Vijeća su redovito sazivali sjednice Vijeća, predlagali dnevni red i predsjedali svim sjednicama Vijeća u 2021. godini. Surađivali su s predsjednikom Vijeća Gradske četvrti Peščenica - Žitnjak u sastavljanju dnevnog reda, te prisustvovali Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora „Janko Matko“, dostavljajući zapisnike i zaključke sa sjednica Vijeća.

Ad 3.) Komunalne aktivnosti na području MO „Janko Matko“, informacija traži se
Vijeće MO „Janko Matko“ od VGČ Peščenica- Žitnjak traži informacije o detaljima akcija koje su planirane u Planu KA GČ za 2022. (kao prijenos akcija iz 2021.)
Predsjednica Vijeća Mjesnog odbora „Janko Matko“ obrazlaže da joj nije jasno što podrazumijevaju pod „krajobraznim uređenjem“ na nekoliko lokacija na području MO „Janko Matko“ koje su planirane u radnoj verziji Plana KA za 2022. godinu-pod prenesenim akcijama iz 2021., pa predlaže da se VGČ-u postavi upit zahtjev za pojašnjenjem.

Prijedlog daje na glasovanje, nakon čega se konstatira da je jednoglasno donesen

ZAKLJUČAK

Vijeće Mjesnog odbora „Janko Matko“ traži od VGČ pojašnjenje što se podrazumijeva pod nazivom „krajobrazno uređenje“ na nekoliko lokacija na području MO „Janko Matko“ koji su kao prenesene obveze iz 2021. planirane u Planu komunalnih aktivnosti Gradske četvrti za 2022.
Ad 4.) Aktualna komunalna problematika
Predsjednica VMO „Janko Matko“ s obzirom da nije primila odgovor na zaključke VMO sa prošlih sjednica koji se odnose na
· postavu uspornika prometa s oznakom pješačkog prijelaza u Ulici Janka Polić Kamova te rješenja o uspostavi pješačkog prijelaza u Ulici Marije Jurić Zagorke,
· Postavu znakova zabrane parkiranje te iscrtavanju žutih linije u Ulici Šime Starčevića 1 i 2 te Av. Marina Držića 73 i 75. ,
predlaže da se uputi požurnica nadležnim tijelima.
Prijedlog se daje na glasanje, nakon čega se konstatira da je jednoglasno donesen 

ZAKLJUČAK

Vijeće Mjesnog odbora „Janko Matko“ traži od VGČ da se nadležnim tijelima uputi požurnica za rješavanje problema koje su tražene zaključcima donesenim na 2. sjednici ( postava uspornika prometa s oznakom pješačkog prijelaza u Ulici Janka Polić Kamova te rješenja o uspostavi pješačkog prijelaza u Ulici Marije Jurić Zagorke)  te 8. sjednici (postava znakova zabrane parkiranje te iscrtavanju žutih linije u Ulici Šime Starčevića 1 i 2 te Av. Marina Držića 73 i 75.) 
Ad 6.)  Izvješća, pitanja i prijedlozi.

Predsjednica VMO „Janko Matko“ obavještava vijećnike o sastanku u ožujku sa korisnicima prostora MO „Janko Matko“ na kojem će dogovoriti sa korisnicima korištenje prostora na sljedećih šest mjeseci.

 Pavao Škoko Gavranović postavlja pitanje o statusu obnove pothodnika. Radi se o projektu Mega ureda iz 2021.
Moli se odgovor od nadležnih gradskih tijela.

Budući da više nije bilo pitanja i prijedloga predsjednica zaključuje da je ovime iscrpljen dnevni red i zaključuje sjednicu.

Sjednica dovršena u 18:00 sati.

KLASA:024-08/22-03/554
URBROJ:251-13-11-11-22-2
Zagreb, 09 ožujka 2022. 

Zapisnik sastavio: 
_____________________
Josip Oreč
                 
                                                                                                                    Predsjednica 
 Vijeća Mjesnog odbora

                  „Janko Matko“
           Vesna Špiljar

